Candidatura sa urmează să fie supusă joi la vot.
Teodora Ion este redactor-șef adjunct și specialistă în domeniul relațiilor internaționale. Aria sa de expertiză include procesul retragerii Marii Britanii din Uniunea Europeană, relațiile comerciale globale și competiția pentru supremație dintre marile puteri ale lumii. Teodora este corespondent în cadrul summit-urilor Consiliului European și al celorlalte reuniuni decizionale de la nivelul UE.
You may like
Lucian Bode, secretarul general la PNL, evidențiază bătălia istorică pe care o are de dus PPE: Alegerile din acest an vor testa capacitatea noastră de a bloca ascensiunea extremismului care nu dorește decât fragilizarea UE
Published
2 hours agoon
March 6, 2024Președintele Partidului Popular European, Manfred Weber, a lansat marți, de la București, o serie de critici dure la adresa cancelarului german Olaf Scholz și președintelui francez Emmanuel Macron în privința susținerii europene pentru Ucraina, referindu-se la scandalul scurgerilor de informații din Germania privind livrarea de rachete Taurus către Ucraina și la afirmația liderului de la Elysee cu privire la trimiterea de trupe occidentale în Ucraina.
"Referitor la situația din Germania, aș vrea să menționez că declarațiile făcute în ultimele zile de socialistul Olaf Scholz, în special referitor la furnizarea de rachete Taurus, aceste afirmații au dezbinat propria coaliție și partenerii europeni", a afirmat Manfred Weber, într-o conferință de presă comună cu președintele PNL, Nicolae Ciucă, în ajunul Congresului PPE de la București, reuniune destinată aprobării manifestului electoral pentru alegerile europene din 6-9 iunie și pentru desemnarea Ursulei von der Leyen, actuala șefă a Comisiei Europene, drept candidat pentru un nou mandat în funcția de președinte al Comisiei Europene.
"Iar în privința liberalului Emmanuel Macron, al doilea lider major al Europei, afirmația despre trimiterea de trupe a divizat, de asemenea, Europa, iar Jens Stoltenberg, secretarul general al NATO, a fost nevoit să corecteze lucrurile", a mai adăugat liderul PPE, într-o poliță plătită liderului francez, care s-a opus vehement în 2019 numirii lui Weber în funcția de președinte al Comisiei Europene.
Weber a fost în 2019 candidatul PPE la șefia Comisiei Europene, dar Ursula von der Leyen a fost preferată de liderii celor 27 de state membre.
Vinerea trecută a apărut o scurgere de informații extraordinară a unei convorbiri online în care au fost implicați șeful forțelor aeriene germane și trei subalterni, în care aceștia discutau dacă ar fi posibil să convingă un cancelar reticent, pe Olaf Scholz, să aprobe oferirea de rachete cu rază lungă de acțiune Taurus Ucrainei și dacă muniția ar putea arunca în aer podul strategic Kerch, care leagă Rusia de Crimeea ocupată.
Scandalul acestei scurgeri de informații a căpătat proporții, inclusiv în contextul în care ministrul de externe al Germaniei, Annalena Baerbock, i-a cerut cancelarului Olaf Scholz să își schimbe poziție. Coaliția de guvernare din Germania este alcătuită de social-democrații lui Scholz, Verzii lui Baerbock și Robert Hobeck și liberalii lui Christian Lindner.
În ceea ce privește Franța, preşedintele Macron nu a exclus posibilitatea ca unele state europene să trimită trupe în Ucraina, întrucât, a explicat el, în timp ce trupele ruse înaintează în estul Ucrainei, "trebuie făcut tot posibilul pentru ca Rusia să nu câştige acest război".
În schimb, oficiali ai Alianţei Atlanticului de Nord au declarat că NATO nu are planuri de a trimite trupe în Ucraina pentru a lupta în războiul cu Rusia.
Reacţiile venite între timp din partea statelor membre în UE sau în NATO au fost toate negative, printre ţările care până în prezent au respins oficial această posibilitate numărându-se Republica Cehă, Polonia, Ungaria, Austria, Germania, Spania sau Italia.
Și Casa Albă a precizat că SUA nu vor trimite trupe combatante în Ucraina.
Congresul PPE. Manfred Weber, despre o carieră politică europeană a lui Klaus Iohannis: Susțin ca un reprezentant al Europei Centrale și de Est să fie în conducerea UE
Published
23 hours agoon
March 5, 2024"Rezultatele celor zece ani de mandat ai președintelui Klaus Iohannis sunt impresionante. Mă refer în primul rând la respectarea statului de drept și lupta împotriva corupției. A transformat România într-o țară modernă și europeană. Al doilea este și succesul economic din acești zece ani. Impresionantă și ultima lună în care Nicolae Ciucă a fost premier, cifrele sunt impresionante. Ceea ce președintele Iohannis, PNL și președintele Nicolae Ciucă au arătat este că România este respectată la nivel european. Vocile celor doi lideri contează la nivel european", a spus Weber, într-o conferință comună de presă cu liderul PNL, Nicolae Ciucă.
În același timp, Weber a precizat că nu va comenta asupra deciziilor ulterioare, deoarece "într-o democrație, cetățenii sunt cei care votează și creează majorități".
"Dar vreau să subliniez un lucru. Suntem partidul țărilor din Europa Centrală și de Est. De aceea, situația actuală, în care nimeni din Europa Centrală și de Est nu este la conducere la nivelul Uniunii Europene nu este acceptabil în următorul mandat. Susțin ca un reprezentant al Europei Centrale și de Est să fie în conducerea Uniunii Europene", a conchis liderul PPE, care în cursul zilei de marți va avea și o întrevedere cu președintele Klaus Iohannis
Liderii celei mai puternice familii politice din UE vin la București: Tusk, Plenkovic, Nehammer sau Mitsotakis, alături de Ursula von der Leyen, Klaus Iohannis și Roberta Metsola la Congresul PPE
Published
2 days agoon
March 4, 2024Potrivit unui comunicat al PPE remis CaleaEuropeană.ro, Congresul co-organizat de Partidul Național Liberal (PNL), președintele PPE Manfred Weber și Secretarul General al PPE Thanasis Bakolas, va reuni familia politică a popularilor europeni pentru a reafirma valorile și principiile noastre politice, pentru a se concentra asupra pregătirilor pentru alegerile pentru Parlamentul European din iunie, pentru a adopta manifestul PPE, precum și pentru a alege candidatul principal al partidului pentru funcția de președinte al Comisiei Europene. De altfel, lucrările Congresului PPE vor fi deschise de Weber, alături de președintele PNL, Nicolae Ciucă, și liderul UDMR Kelemen Hunor.
Printre cei prezenţi la eveniment se află şi cancelarul Austriei, Karl Nehammer, care s-a opus intrării României în spaţiul Schengen, dar şi premierul Poloniei, Donald Tusk, premierul Croației, Andrej Plenkovic, premierul Greciei, Kyriakos Mitsotakis, și premierul Suediei, Ulf Kristersson.
Lista completă a şefilor de state şi de guverne şi ai liderilor UE care vor lua cuvântul la congres sunt preşedinta Comisiei Europene, Ursula von der Leyen, preşedinta Parlamentului European, Roberta Metsola, preşedintele PPE și al grupului omonim din din Parlamentul European, Manfred Weber, preşedintele României, Klaus Iohannis, prim-ministru Finlandei, Petteri Orpo, prim-ministrul Luxemburgului, Luc Frieden, prim-ministrul Suediei, Ulf Kristersson, preşedintele Ciprului, Nikos Christodoulides, cancelarul Austriei, Karl Nehammer, prim-ministrul Irlandei, Leo Varadkar, prim-ministrul Croaţiei, Andrej Plenkovic, prim-ministrul Poloniei, Donald Tusk, prim-ministrul Greciei, Kyriakos Mitsotakis, și prim-ministrul Lituaniei, Ingrida Simonyte.
La Congresul PPE vor participa și liderii afiliați popularilor europeni din țările din afara UE, lista celor care vor susține discursuri incluzându-i pe președinta Republicii Moldova, Maia Sandu, pe lidera opoziției democratice din Belarus, Sviatlana Tshihanovskaya, pe fostul președinte la Ucrainei, Petro Poroșenko, dar și pe actuala președintă a Elveției, Viola Amherd.
De altfel, cea de-a doua zi a Congresului, joi, 7 martie, va fi dedicată alegerii candidatului principal al PPE pentru președinția Comisiei Europene, iar șefii de stat sau de guvern, viceprim-miniștrii PPE și liderii opoziției PPE vor fi, de asemenea, în centrul atenției.
Ziua va începe cu discursuri ale liderilor opoziției PPE. Lista vorbitorilor îi include pe Bernard Grech (Partit Nazzjonalista, Malta), Annita Demetriou (DISY, Cipru), Urmas Reinsalu (Isamaa, Estonia), Janez Jansa (SDS, Slovenia), Boyko Borissov (GERB, Bulgaria), Markus Söder (CSU, Germania), Friedrich Merz (CDU, Germania) și Alberto Núñez Feijóo (Partido Popular, Spania).
Președintele PPE, Weber, va ține apoi un discurs și va prezenta candidatul desemnat de PPE pentru funcția de lider. Va urma un discurs al candidatului principal și va începe votul. Decizia va fi luată prin vot secret.
După discursul candidatului principal, viceprim-miniștrii și șefii de stat sau de guvern ai PPE își vor rosti discursurile. Pe lista de vorbitori a viceprim-miniștrilor se află Marian Jurecka (KDU-ČSL, Cehia), Karien Van Gennip (CDA, Țările de Jos), Vincent Van Peteghem (CD&V, Belgia), Mariya Gabriel (GERB, Bulgaria) și Antonio Tajani (Forza Italia, Italia).
Vor susține discursuri următorii șefi de stat sau de guvern ai PPE: prim-miniștrii Petteri Orpo (Kokoomus, Finlanda), Luc Frieden (CSV, Luxemburg) și Ulf Kristersson (Moderaterna, Suedia), președintele Nikos Christodoulides (Cipru), cancelarul federal Karl Nehammer (ÖVP, Austria), Taoiseach Leo Varadkar (Fine Gael, Irlanda), prim-miniștrii Andrej Plenkovic (HDZ, Croația), Donald Tusk (Platforma Civică, Polonia) și Kyriakos Mitsotakis (Nea Demokratia, Grecia).
Președintele Parlamentului European, Roberta Metsola, va urca pe scenă imediat după aceea. Președintele României, Klaus Iohannis, va încheia discursurile din ziua a doua.
Ultima parte a zilei va include anunțarea oficială a rezultatului votului privind alegerea candidatului principal al PPE pentru președinția Comisiei Europene și discursul de acceptare.
Concrete & Design Solutions
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Premierul Italiei, Mario Monti, a demisionat
Trending
- RUSIA7 days ago
- PPE6 days ago
- ROMÂNIA6 days ago
- ROMÂNIA1 week ago
- COMISIA EUROPEANA1 week ago